

**Р е п у б л и к а С р б и ј а**

**ОСНОВНО ЈАВНО ТУЖИЛАШТВО**

**У ГОРЊЕМ МИЛАНОВЦУ**

**А бр. 168/23**

**05.06.2023. године**

**ГОРЊИ МИЛАНОВАЦ**

**МА**

 На основу чл. 38. Закона о јавном тужилаштву (Сл.гл.РС.бр. 10/2023), чл. 47 ст. 1 и ст. 2, чл. 48. ст. 1 и чл. 49. Закона о државним службеницима („Службени гласник Републике Србије“ број 79/05, 81/05, 83/05, 64/07, 67/07, 116/08, 104/09, 99/14, 94/17, 95/18, 157/20, 142/22), члана 8. у вези члана 2. став 8. Уредбе о интерном и јавном конкурсу за попуњавање радних места у државним органима („Службени гласник Републике Србије“ број 2/19 и 67/21), Правилника о унутрашњем уређењу и систематизацији радних места у Основном јавном тужилаштву у Горњем Милановцу А број 240/22 од 25.10.2022. године и Правилника о изменама и допунама правилника о унутрашњем уређењу и систематизацији радних места у Основном јавном тужилаштву у Горњем Милановцу А.бр. 240/22 од 18.04.2023. године, Главни јавни тужилац Милена Вељовић, донела је

**ОДЛУКУ**

**о потреби попуњавања слободног извршилачког радног места**

1. **УТВРЂУЈЕ СЕ** потреба да се попуни слободно извршилачко радно место и то:

**-**радно место **ЗАПИСНИЧАР, у звању референта -1 (један) извршилац,**

сходно Правилнику о унутрашњем уређењу и систематизацији радних места у Основном јавном тужилаштву у Горњем Милановцу А број 240/22 од 25.10.2022. године и Правилнику о изменама и допунама правилника о унутрашњем уређењу и систематизацији радних места у Основном јавном тужилаштву у Горњем Милановцу А.бр. 240/22 од 18.04.2023. године и Кадровском плану Основног јавног тужилаштва у Горњем Милановцу за 2023. годину.

1. Попуњавање радних места из става 1. ове одлуке на неодређено време, извршиће се након спроведеног **јавног конкурса.**

**ОБРАЗЛОЖЕЊЕ**

Правилником о унутрашњем уређењу и систематизацији радних места у Основном јавном тужилаштву у Горњем Милановцу А број 240/22 од 25.10.2022. године систематизовано је радно место записничар у звању референта - 1 (један) извршилац, док су Правилником о изменама и допунама правилника о унутрашњем уређењу и систематизацији радних места у Основном јавном тужилаштву у Горњем Милановцу А.бр. 240/22 од 18.04.2023. године за наведено систематизоано радно место предвиђена 2 (два) извршиоца, сходно Кадровском плану за Основно јавно тужилаштво у Горњем Милановцу за 2023. годину.

Чланом 47. став 1. Закона о државним службеницима прописано је да радно место може да се попуни када се испуне два услова: да је радно место предвиђено Правилником и да се његово попуњавање уклапа у Кадровски план, док је ставом 2. истог члана прописано да када се испуне оба услова, руководилац одлучује о потреби попуњавања радних места.

Одредбом члана 49. став 4. Закона о државним службеницима прописано је да ако руководилац одлучи да радно место не попуни ни премештајем по основу споразума о преузимању, може да се спроведе интерни конкурс, а ако интерни конкурс није спроведен или није успео, обавезно се спроводи јавни конкурс.

Одредбом члана 8. став 4. Уредбе о интерном и јавном конкурсу за попуњавање радних места у државним органима, прописано је да се на отпочињање јавног конкурса за попуњавање извршилачког радног места или положаја, када се не спроводи интерни конкурс, сходно примењује члан 2. ове Уредбе, којим чланом у ставу 8. је прописано, да у осталим државним органима руководилац органа доноси одлуку о томе да ли су испуњени услови за попуњавање извршилачког радног места, односно положаја.

Имајући у виду цитиране законске одредбе, као и чињеницу да је радно место записничар упражњено за једног извршиоца, да су наведено радно место и број извршилаца предвиђени Правилником о изменама и допунама правилника о унутрашњем уређењу и систематизацији радних места у Основном јавном тужилаштву у Горњем Милановцу А.бр. 240/22 од 18.04.2023. године, а да се попуњавање истих уклапа у Кадровски план за 2023. годину и није могло бити попуњено премештајем државног службеника унутар истог државног органа, премештајем по основу споразума о преузимању нераспоређеног државног службеника или државног службеника из другог државног органа, нити расписивањем интерног конкурса, Главни јавни тужилац у Основном јавном тужилаштву у Горњем Милановцу донела је одлуку да се упражњено извршилачко радно место попуни на основу јавног конкурса.

Како су испуњени сви напред наведени услови, одлучено је као у ставу 2. ове одлуке.

 **ГЛАВНИ ЈАВНИ ТУЖИЛАЦ**

 **Милена Вељовић**